<classify> CHRISTINA GAULUHANGA-DAR ES SALAAM MUFTI wa Tanzania, Sheikh Aboubakary Zuberi, amewatakamahujaji nchini kutumia safari za hijja kutekeleza ibada na kutojihusisha navitendo visivyofaa ikiwamo kuzungumzia mambo ya kisiasa. Hayo aliyasema jana Dar es Salaam wakati wa mafunzo kwa mahujajiyaliyoandaliwa na Idara ya Hijja Bakwata Makao Makuu, wanaotarajiwa kuanzasafari kwenda Makka na Madina, Agosti 4. Mufti alisema kila hujaji kabla ya safari ni lazima atienia kitu gani anakifuata katika ibada hiyo ili kujenga uhusiano mkubwa naMwenyezi Mungu. Alisema kinyume na matakwa hayo, Mungu hawezi kupokea ibadazao endapo wataenda kujishughulisha na kujiingiza katika mambo machafu. Maana ya hijja ni kuomba rehema ya msamaha kwa matendotuliyoyafanya, haitapendeza endapo mtafika huko na kuanza kuzungumzia siasa,hili halitampendeza Mwenyezi Mungu, alisema Mufti Zuberi. Alisema jambo la msingi ni kuhakikisha wanakuwa watulivu nakuacha maovu waliyokuwa wakiyafanya hapa nchini ambayo mengi yanawatenga naMungu. Kikubwa mkiwa huko nawaombeni mjikitize zaidi katika ibadakwani hiyo ndiyo nguzo ya tano ya Uislamu pamoja na kuombea nchi amani na RaisDk. John Magufuli ili hata mkirejea muwe na amani pia, alisema. Alisema hadi sasa tayari wamesajili mahujaji 110 ingawa wanatarajikusajili mahujaji 2,000. Baraza Kuu la Waislamu Tanzania Bakwata, tayarilimesajili mahujaji 110 ambao wengi waowapo mikoani, lengo ni kusafirisha mahujaji 120 na usajili bado unaendelea, alisema. Mkurugenzi wa Hijja Bakwata, Alhaj Haidari Kambwili, alisema mahujaji hao watarejea nchini Agosti25, na wamejipanga kuhakikisha hawapati usumbufu wa makazi. Kadhi wa Mkoa wa Dar es Salaam, Sheikh Hamid Jongo, alisisitiza hijja hiyo itumike kiibada zaidina kuweka kando mazungumzo ya kisiasa. Alisema gharama za hijja kwa mwaka huu kwa wanaoanza nidola za Marekani 4,300 na watakaorudia dola 4,500.  <topic>: kitaifa 